Беларусехула доза а хадош, чекхбовла гIертачу Нохчийчуьрчу мухIажаршна дуьхьало латтош болчу Польшин дозанхойн политика кху шеран Товбеца-баттахь емалйира Европерчу адамийн бакъонашкахула йолчу кхело (ЕСПЧ). ЕСПЧ-на хетарехь, адамийн бакъонех лаьттачу Европан конвенцин масех артикл йохийна цара 2017-чу шарахь, тховкIело йоьхурш масийттазза Беларусе юха а балош. Нохчех схьаваьллачу 13 латкъам бинчу хIоранна а 34 000 евро компенсаци кхачийра кхело.